Cartonaș roșu la Palatul Victoria. Miniștrii nu s-au înghesuit să prezinte public execuția bugetară. Cine e pe lista rușinii?
Cîțu a publicat pe Facebook execuția bugetară la 6 luni. Cifrele date de Cîțu nu coincid cu ceea ce au comunicat unii miniștri. Cei mai puțini bani i-a cheltuit Ministerul Energiei. Cei mai mulți bani i-au cheltuit Justiția și Ministerul Muncii.
Ultimatumul lui Cîțu pentru miniștri a expirat. Cu rezultat zero. Miniștrii nu s-au înghesuit să prezinte public execuția bugetară, adică ce bani au cheltuit din ce au primit. A scos cifrele la lumină premierul, așa cum a promis. Pe Facebook, care pare să fi devenit canal oficial de comunicare.Cine sunt premianții și cine e pe lista rușinii celor care nu au reușit să cheltuie banii pe care i-au avut? Coroniță primesc – Justiția, Munca și Educația, codașe sunt – Energia, Economia și Cercetarea.Și totuși – e o diferență mare între cifrele lui Florin Cîțu și ce au anuntat unii dintre miniștri. De exemplu – la ministerul transporturilor, Cătălin Drulă spunea că a cheltuit 90% din bani, Cîțu zice că executia bugetară aici e de numai 73%. La ministerul Economiei, lista lui Cîțu vorbește de 46% execuție bugetară, Claudiu Năsui a anunțat că a cheltuit 80% din bani.Cifrele sunt importante la rectificarea bugetară- Cîțu i-a amenințat pe miniștri că cine nu a cheltuit banii pe care i-a avut în buzunar, nu va primi alții în plus. Ba, în februarie, a avertizat că cine nu folosește banii riscă să plece acasă.13 februarie 2021 – Florin Cîțu, prim-ministru: "Toți miniștrii au vrut mai mulți bani. Îi anunț că la jumătatea anului va fi o evaluare privind execuția bugetară, pentru că eu am mai văzut acest film. Vorbim de voturi in parlament pentru sustinerea bugetului sau de demisii…vom discuta și, la rectificarea bugetară, discutăm execuția bugetară cu mandatele pe masă".